玻璃市嘅位置
市旗幟
市徽章
**玻璃市**（馬來話：**Perlis**），簡稱**玻洲**，係馬來西亞最細嘅州，響馬來亞半島西北面，北面同泰國沙敦府、宋卡府接壤。玻璃市喺暹羅王朝統治嗰時叫**帕里特**（泰文：**ปะลิส**）。

地理位置
----

玻璃市嘅石灰岩山丘
玻璃市喺西馬最西北，近吉打州、檳城州同霹靂北部。呢啲縣份構成馬來西亞北部區域，簡稱北馬。北部同泰國沙敦府同宋卡府為鄰，東南同南部同吉打州交界，西面係馬六甲海峽。

西北側有38公里長嘅那卡灣山脈（Banjaran Nakawan），係全馬最長石灰山脈，中部地區好似武吉吉德里同北部地區有多座山丘，大多數係石灰山。地勢從北向南降低，南部、東部同西岸係平原。

氣候
--

玻璃市屬於熱帶季風氣候，同馬來半島南部熱帶雨林氣候唔同。全年平均溫度介於21-32°c之間，有較明顯嘅旱季同雨季。

12月至5月係旱季，比較乾燥少雨；6月至11月降雨量比較高，當中9月至11月雨量最多。每年平均雨量介乎2032毫米至2540毫米之間。

經濟活動
----

玻璃市經濟活動主要係以農業同漁業為主。另外，玻璃市亦積極吸引中小企嚟創業。

人口
--

玻璃市福建組織
玻璃市州係一個以馬來人為多數群體嘅多民族社會。

按2010年統計，玻璃市州人口有220,110人，馬來人佔193,641人（87.98％）、華人17,522人（7.96％）、泰裔5,329人（2.41％）、印度人2,675人（1.22％）、其他土著943人（0.43％）、人口密度係273.56人／平方公里。除咗聯邦直轄區，玻璃市州係第4人口稠密州屬，喺檳城、雪蘭莪、馬六甲之後。

「唐暹」係華人同泰裔（泰族）通婚嘅後代，喺玻璃市亦算普遍，主要因為華人同泰裔大多生活喺同一個社區，又有機會係相同信仰佛教而容易融合。

### 宗教


| 2010玻璃市各宗教信仰百分比 |
| --- |
| 宗教信仰 |  |  | 百分比 |  |
| 伊斯蘭教 |    | 87.9% |
| 佛教 |    | 10.0% |
| 興都教 |    | 0.8% |
| 基督宗教 |    | 0.6% |
| 其他 |    | 0.3% |
| 中國民間信仰 |    | 0.2% |
| 無神論 |    | 0.2% |

根據2010年人口普查，華人方面，主要信佛教（83.6%），其次係道教（3.4%）、基督教（11.1%），亦有少部分信回教，佢哋主要集中喺檳城。印度人方面，主要信印度教（86.2%），其次係基督教（6.0%）、回教（4.1%）。基督教係非馬來人土著族群主要宗教，佔（46.5％），另外亦有40.4％被分辨為穆斯林。

### 語言

玻璃市居民主要講玻璃市式馬來語（英文：Kedah Malay）。馬來語可以依據唔同地方而出現唔一樣嘅腔調，或者可以歸納成次方言，因唔同音系或者發音，每個地方腔調都會有一啲自創字，例如東海岸腔（細分為吉蘭丹腔、登嘉樓腔）；北馬腔（細分為檳城、吉打、玻璃市腔）；南馬腔（細分為柔佛腔）；東馬有沙巴腔、沙撈越腔，當中玻州馬來語以北馬腔為普遍。當地亦通用華語同淡米爾語以及一少部分泰南語言（英文：Southern Thai language），但係只喺各自族群之間使用。馬來語作為國家官方語言嘅地位令到佢成為當地嘅共通語言，有時亦會用英文。

玻璃市州華人多數係泉漳閩南人，相較其他籍貫方言例如潮州、廣東、客家、海南，閩台片閩南語比較普遍，屬於北馬福建話。

政治
--

|  |
| --- |
|  |
| 政黨 | 聯盟/政黨領袖 | 狀況 | 議席 |
| 2018年玻璃市選舉 | 依家 |
| 　 | 國民聯盟 | Azlan Man | 政府 | 10 | 12 |
| 　 | 希望聯盟 | Asrul Nizan Abd Jalil | 反對黨 | 3 | 3 |
| 總數 | 15 | 15 |
| Government majority | 5 | 6 |

交通
--

### 鐵路

巴東勿剎站喺馬泰邊境，係西海岸鐵路線同KTM通勤鐵路巴東勿剎線終點站。

### 飛機

玻璃市無機場，最近嘅機場係蘇丹阿都哈林機場同浮羅交怡國際機場。

### 公路

由吉打州入玻璃市有三個主要公路，分別係樟侖－玻璃市港口高速公路、聯邦1號公路同亞婁－日得拉高速公路。

### 巴士

### 渡輪

玻璃市港口有渡輪往返浮羅交怡怡瓜鎮。

### 關口

巴東勿剎有一個關卡由泰國入境玻璃市。

市內大專院校
------

* 玻璃市州大學預科學院（Kolej Matrikulasi Perlis, Arau）
* 玻璃市馬來西亞大學（Universiti Malaysia Perlis）
* 亞婁瑪拉工藝大學（Universiti Teknologi MARA, Arau）
* 玻璃市伊斯蘭高等學府（Institut Pengajian Tinggi Islam Perlis）
* 亞婁社區學院（Kolej Komuniti Arau）
* 新路端姑賽西拉洳汀工藝學院（Politeknik Tuanku Syed Sirajuddin, Pauh）
* 玻璃市港口國家青年技術學院（Institut Kemahiran Belia Negara, Kuala Perlis）
* 加央工業培訓學院（Institut Latihan Perindustrian, Kangar）
* 玻璃市師範學院（Maktab Perguruan Perlis）
* 英特拉卡秧岸科技與專業學院（Kolej Teknologi & Profesional Indera Kayangan）
* 瑪拉技術學院（Institut Kemahiran MARA, Beseri）

參考
--

1. ↑  "Laporan Kiraan Permulaan 2010". Jabatan Perangkaan Malaysia. p. 27. 原著喺27 December 2010歸檔. 喺24 January 2011搵到.
2. ↑  "Population by States and Ethnic Group". Department of Information, Ministry of Communications and Multimedia, Malaysia. 2015. 原著喺12 February 2016歸檔. 喺12 February 2015搵到.
3. ↑  "2010 Population and Housing Census of Malaysia" (PDF). Department of Statistics, Malaysia. 原著 (PDF)喺2013年11月13日歸檔. 喺17 June 2012搵到. p. 13
4. ↑  "Population Distribution and Basic Demographic Characteristics" (PDF). Department of Statistics, Malaysia. p. 82. 原著 (PDF)喺22 May 2014歸檔. 喺4 October 2011搵到.

出面網頁
----


維基同享有多媒體嘅嘢：  
**玻璃市**

* 玻璃市市政府官方網站
* 馬來西亞旅遊局官方網站（玻璃市）
* Website of His Majesty, the Raja of Perlis

| * 睇
* 傾
* 改
馬來西亞 馬來西亞州屬及聯邦直轄區 |
| --- |
| 州 |  霹靂· 雪蘭莪· 彭亨··柔佛· 吉打· 森美蘭· 玻璃市· 吉蘭丹· 登嘉樓· 檳城· 馬六甲· 沙撈越· 沙巴 |
|  聯邦直轄區 |  吉隆坡（首都）· 布城· 納閔 |